เบี้ยประกันชีวิตพุ่งโตต่อ17%
ยอดขาย5เดือน1.4แสนล้าน เมืองไทยเร่งแซงไทยประกัน
6 ก.ค. 2555

ยอดขาย5เดือน1.4แสนล้าน เมืองไทยเร่งแซงไทยประกัน
ธุรกิจประกันชีวิตยังไปได้สวย 5 เดือน ทำเบี้ย 1.4 แสนล้านบาท เติบโต 17%
นายสุทธิ รจิตรังสรรค์ นายกสมาคมประกันชีวิตไทย เปิดเผยว่า ในช่วง 5 เดือนที่ผ่านมา (ม.ค.พ.ค.) ธุรกิจประกันชีวิตสามารถทำเบี้ยรับรวมได้ 1.46 แสนล้านบาท เติบโตเพิ่มขึ้นจากช่วงเดียวกันของปีก่อน 17% แบ่งเป็นเบี้ยรับรายใหม่ 4.6 หมื่นล้านบาท เติบโตเพิ่มขึ้น 25% และเบี้ยรับปีต่อไป 1 แสนล้านบาท เติบโตเพิ่มขึ้น 14.2%
ทั้งนี้ รจิตรังสรรค์ นายกสมาคมประกันชีวิตไทย เปิดเผยว่า ในช่วง 5 เดือนแรกที่ผ่านมีจำนวน 146,830.6 ล้านบาท อัตราการเติบโตร้อยละ 17.4 เมื่อคิดเป็นเบี้ยประกันชีวิตรับรายใหม่จะมีจำนวนเบี้ยประกันชีวิตถึง 45,730.0 ล้านบาท หรือเติบโตเพิ่มขึ้นร้อยละ 25.1 เมื่อเทียบกับระยะเวลาเดียวกันของปีที่ผ่านมา เบี้ยส่วนใหญ่ได้มาจากการขายผ่านช่องทางตัวแทนประกันชีวิตและการขายผ่านธนาคาร ที่ยังคงได้รับความนิยมเป็นหลัก เนื่องจากเข้าถึงประชาชนได้อย่างกว้างขวาง และการขายผ่านธนาคารยังสามารถเข้าถึงลูกค้าแทนช่องทางอื่นที่ยังเข้าไม่ถึงได้
อย่างไรก็ตาม ในส่วนของอัตราความคงอยู่ของเบี้ยก็มีถึง 89% แสดงให้เห็นว่าบริษัทประกันชีวิตยังคงรักษามาตรฐานความน่าเชื่อถือและการบริการหลังการขายที่ดีในภาพรวม อีกทั้งผู้เอาประกันชีวิตเข้าใจและเล็งเห็นถึงความสำคัญของการประกันชีวิต จึงไม่หยุดการชำระเบี้ยประกันชีวิตก่อนครบกำหนดสัญญา 
“ถึงเวลานี้มั่นใจได้ว่าธุรกิจประกันชีวิตยังคงมีอัตราการเติบโตต่อเนื่อง และคาดว่าเมื่อถึงสิ้นปีนี้อัตราการเติบโตต้องไม่ต่ำกว่า 15% อย่างแน่นอน” นายสุทธิ กล่าว
แหล่งข่าวจากธุรกิจประกันชีวิต เปิดเผย ยอดขายเบี้ยโดยรวมของธุรกิจประกันชีวิตในช่วง 5 เดือนที่มีการเปลี่ยนแปลงโดยสำคัญ เป็นของบริษัท เมืองไทยประกันชีวิต ที่มีเบี้ยรับรวม 1.87 หมื่นล้านบาท ได้เพิ่มขึ้น 31% เบี้ยปีแรก 4,581 ล้านบาท เพิ่มขึ้น 57% และเบี้ยชำระครั้งเดียว 3,422 ล้านบาท เพิ่มขึ้น 40% ขณะที่บริษัท ไทยประกันชีวิต ที่ครองส่วนแบ่งการตลาดอันดับ 2 มาตลอด ได้หล่นไปอยู่อันดับที่ 3 ด้วยเบี้ยรับรวม 1.84 หมื่นล้านบาท เพิ่มขึ้น 17% มีเบี้ยปีแรก 4,562 ล้านบาท เพิ่มขึ้น 47% และเบี้ยชำระครั้งเดียว 701 ล้านบาท ลดลง 39%
อย่างไรก็ตาม เบี้ยประกันของทั้งสองบริษัทใกล้เคียงกันมาก เบี้ยรับรวมห่างกันเพียง 319 ล้านบาท เบี้ยปีแรกห่างกันเพียง 19 ล้านบาทเท่านั้น ซึ่งบริษัท เมืองไทยประกันชีวิต มีความได้เปรียบจากช่องทางขายผ่านธนาคารกสิกรไทยที่เป็นผู้ถือหุ้นใหญ่ ขณะที่บริษัท ไทยประกันชีวิต ช่องทางขายหลักยังเป็นตัวแทน และอยู่ระหว่างการขยายช่องทางการขายผ่านธนาคารซีไอเอ็มบี ไทย และธนาคารกรุงศรีอยุธยา
ตามเป้าหมายที่ นายโพธิพงษ์ ล่ำซำ ประธานกรรมการ บริษัทเมืองไทยประกันชีวิต ประกาศไว้เมื่อปี 2552 และยังเป็นอันดับ 1 ของบริษัทประกันชีวิตที่มีธนาคารพาณิชย์ถือหุ้น เป็นไปตามเป้าหมายที่นายสาระ ล่ำซำ กรรมการผู้จัดการ เคยประกาศไว้เมื่อปลายปี 2553 หลังจากธนาคารกสิกรไทยเข้ามาถือหุ้นจะนำพาบริษัทขึ้นอันดับ 1 ของบริษัทประกันชีวิตที่มีธนาคารถือหุ้น 
สำหรับ 5 เดือนแรกบริษัทเมืองไทยประกันชีวิต มีเบี้ยรับรวม 1.87 หมื่นล้านบาท เพิ่มขึ้น 31% รวมถึงเบี้ยปีแรกที่มีเข้ามาทั้งสิ้น 4,581.2 ล้านบาท เพิ่มขึ้น 57% และเบี้ยประเภทชำระครั้งเดียว 3,422.2 ล้านบาท เพิ่มขึ้น 40% ขณะที่บริษัทไทยประกันชีวิตที่ครองส่วนแบ่งการตลาดอันดับ 2 มาตลอดหล่นไปอยู่อันดับที่ 3 ด้วยเบี้ยรับรวม 1.84 หมื่นล้านบาท เพิ่มขึ้น 17% มีเบี้ยปีแรก 4,562.3 ล้านบาท เพิ่มขึ้น 47% และเบี้ยชำระครั้งเดียว 701 ล้านบาท ลดลง 39%
อย่างไรก็ตาม เบี้ยประกันของทั้ง 2 บริษัทใกล้เคียงกันมาก เบี้ยรับรวมห่างกันเพียง 319.3 ล้านบาท เบี้ยปีแรกห่างกันเพียง 18.9 ล้านบาทเท่านั้น ซึ่งเมืองไทยประกันชีวิตมีความได้เปรียบจากช่องทางการจำหน่ายผ่านธนาคารกสิกรไทยที่เป็นผู้ถือหุ้น ขณะที่บริษัทไทยประกันชีวิต ช่องทางขายหลักยังเป็นตัวแทน และอยู่ระหว่างการขยายช่องทางการขายผ่านธนาคาร